Referat+af+mødet+19.+jan+i+Kafax


 * Kbhff Vesterbro – møde 19. jan i Kafax**

**Næste møde**: 26. januar kl. 17-19 på skolen – hvis nogen laver mad, skal man kunne lave det hjemme og tage det med (skriv det på Wikien, hvis du har lyst til at lave mad – ku' være lækkert!)

**Dagsorden:** Både butiksgruppen og Komm.gruppen skriver emner på dagsorden (oprettes af Rikke L)

**Praktisk til 2/2 og frem:**

**Åbning:** 17-19 (på sigt kan vi udvide åbningstiderne - og evt. lave en indsats for at få fat i børnefamilierne!)

Organisering af vagter: Alle vælger en type vagt, som man så har ansvaret for 'at kunne finde ud af' på indmeldelsesdagen og de første gange derefter. For hver type vagt skal der gerne være min. 3 know-how-personer. __Hjemmeopgave:__ Til næste onsdag skriver alle sig på vagtplanen på den slags vagt, man vil tage de første gange i februar.

NB: Måske bliver det et problem at tage de tidlige vagter om onsdagen, så hvis nogen allerede nu ved, at de har mulighed for at være fx modtagevagt på onsdage, må man meget gerne melde sig på den tjans. Så kan vi få et overblik over, hvilke vagter der bliver svære at få besat. Ekstra info: ifølge Per er den tidlige butiksvagt/modtagevagten den hyggeligste vagt overhovedet!

**Smagsprøver & chai:** Vi prøver så vidt muligt at tage udgangspunkt i grønsagerne fra posen.

**Budget:** Vi må lægge ud hver især (for grønsager, chai etc.) og så få pengene refunderet, når vi har fået indmeldelsespenge i kassen. Vi skal have fundet en økonomiansvarlig / kassemester!

**Ansvarsposter:** Hvilke ansvarsposter mangler vi? Vi skal have lagt os endeligt fast på hvem der fra Vesterbro skal ind i Økonomigruppen, Kollektivgruppen og Indkøbsgruppen.

**Hvordan evaluerer vi løbende:** Når vagten slutter og derudover på møder – hvornår skal vi mødes efter 2/2?

**Gode råd fra Carsten og Per:**

Vi må ikke sælge løssalgsposer til ikke-medlemmer! Så længe man kun sælger (+ laver smagsprøver) til medlemmer af en forening, får man ikke bøvl med Fødevarestyrelsen.

Vi skal have god tid på vagterne + være folk nok!

**PR, events og stunts – Kommunikationsgruppens ansvar:**

Vi laver ikke vildt meget reklamere for åbningen her i starten. Gode råd fra Amagerguppen går på at holde det low key, så medlemstilgangen sker i et tempo, hvor vi kan følge med. Vi venter med de store trækplaster-tiltag (kendis-kok, Vesterbrokanonen, pandekagehalløj m.m.) til senere på året, hvis vi på et tidspunkt ønsker at hverve flere medlemmer.

**Forældre på skolen:** Vi lægger info ud på intranettet. På sigt kan vi evt. uddele plakater, flyers etc. til eleverne.

**Pressemeddelelse:** Om indmeldelsesdagen 2/2 til notits i Vesterbrobladet + Vesterbro/Frederiksberg-avisen. Vi kontakter senere hen Anja fra Vesterbrobladet om at komme ud og skrive en artikel.

**Wiki-siden for Vesterbro:** Husk at opdatere vores Vesterbroside med dejlig info om vores fine arbejde. Det skal vi nok gøre i Komm.gruppen, men alle må meget gerne gøre det indimellem.

**Facebook:** Vi har fået lov til at lave en event på kbhff's facebook-side. Yeah!

**Stop motion-film:** Se Anders' fine film om grønsagsdyrene her (den er ikke færdig endnu): http://www.youtube.com/watch?v=kFgrmG9y_zg

**Flyers + plakater:** Komm.gruppen tager flyers, plakater og flag (til grønsagsdyr) med til næste møde. Vi mailer dokumenterne til alle i Vesterbrogruppen inden, så folk også selv kan printe ud, hvis de har mulighed for det.

**Medlemshåndbog + andet info om Kbhff og principperne (plakater, flyers) til 2/2:** Det laver Komm.gruppen i ugen op til åbningen.